钦定古今图书集成/明伦汇编/氏族典/第190卷 > 萧滴洌
## 钦定古今图书集成/明伦汇编/氏族典/第190卷 > 萧滴洌

按《辽史萧滴洌传》：“滴洌，字国宁，遥辇鲜质可汗宫人。
重熙初，遥摄镇国军节度使。六年，奉诏使宋，伤足而
跛，不告遂行，帝怒。及还，降同签南京留守事，遥授静
江军节度使，历群牧都林牙，累迁右夷离毕，以才干
见任使。会车驾西征，元昊乞降，帝以前后反复，遣滴
洌往觇诚否，因为元昊陈述祸福，听命乃还。拜北院”
枢密副使，出为中京留守。十九年，改西京留守，卒。